作者：黄升
词牌/韵律：贺新郎

paragraphs: 风送行春步。
渐行行、山回路转，入云深处。
问讯花梢春几许，半在诗人杖屦。
点点是、祥烟膏露。
中有瑶池千岁种，整严妆、来作巢仙侣。
相妩媚，试凝伫。
风流坐上挥谈尘。
更多情、多才多调，缓歌金缕。
趁取芳时同宴赏，莫惜清樽缓举。
有明月、随人归去。
从此一春须一到，愿东君、长与花为主。
泉共石，闻斯语。